OPDATERET: En 23-årige mand fra Frederikshavn har været savnet siden mandag morgen, hvor han ifølge Nordjyllands Politis oplysninger forlod sin bopæl i nedtrykt tilstand. Torsdag aften oplyser den 23-åriges søster på Facebook, at han er fundet i god behold, og Nordjyllands Politi afblæser sin efterlysning. Det skriver Kanal Frederikshavn. Ifølge vagtchef ved Nordjyllands Politi, Michael Elkjær, har familien selv været i kontakt med den savnede, som nu er på vej tilbage til Frederikshavn. Der foreligger ingen oplysninger om, hvor han har været, siden han forlod sit hjem i mandags. Efterlysningen af den 23-årige mand er blevet delt næsten 1500 gange på Facebook siden onsdag. Artiklen er torsdag aften klokken 20.33 blevet opdateret. Af en tidligere udgave fremgik både billede, navn og signalement på den efterlyste mand. De oplysninger er nu fjernet, efter han er blevet fundet.

Opsummering:
Den 23-årige mand fra Frederikshavn, som tidligt mandag morgen forlod sin bopæl i Frederikshavn i nedtrykt sindstilstand, er nu fundet i god behold.